**Carlos Alberto "Lole" Reutemann** (12. huhtikuuta 1942 Santa Fe, Argentiina – 7. heinäkuuta 2021) oli argentiinalainen Formula 1 -kuljettaja ja poliitikko. Hän ajoi F1-sarjassa vuosina 1972–1982. Uransa jälkeen hän istui Argentiinan senaatissa. Hän oli Juan Manuel Fangion jälkeen toiseksi menestynein argentiinalainen F1-kuljettaja. Reutemann osallistui kymmeneen MM-sarjan ulkopuoliseen kilpailuun, joista voitti kaksi.

Ura
---

Reutemann lähti vuonna 1970 kotimaastaan Eurooppaan ajamaan Formula 2 -sarjaa. Näytettyään kykynsä pääsi hän ajamaan Brabhamilla F1-debyyttinsä Argentiinan GP:ssä 1972 ajamalla heti paalupaikalle. Siinä vaiheessa hänestä odotettiin uutta argentiinalaista tähtikuljettajaa ja Juan Manuel Fangion manttelinperijää, mutta toisin kävi. Vaikka Reutemann pääsi myöhemmin ajamaan sekä Ferrarin, Lotuksen että myös Williamsin F1-talleissa, ei hän koskaan onnistunut voittamaan mestaruutta vaikka se oli monta kertaa lähellä. Lähimpänä maailmanmestaruutta Reutemann kävi kaudella 1981 jolloin hän starttasi Williams-Fordilla kauden viimeiseen, Las Vegasin osakilpailuun pistejohdossa. Reutemann toi autonsa maaliin kuitenkin vasta kahdeksantena ja hävisi mestaruuden Nelson Piquetille yhdellä pisteellä. Kisan jälkeen Reutemann sanoi katkerana lopettavansa uransa, mutta kun Frank Williams ei ennen kauden 1982 avausta saanut tallikaveria Keke Rosbergille, tuli Reutemann vielä kerran takaisin ja ajoi kaksi ensimmäistä kilpailua ja lopetti uransa niiden jälkeen. Päätökseen vaikutti myös Reutemannin kotimaan Argentiinan ja Williamsin kotipaikan Britannian välille samaan aikaan syttynyt Falklandin sota.

Myöhemmin Reutemann lähti mukaan politiikkaan ja hänet valittiin Santa Fen maakunnan kuvernööriksi 1991 ja 1999 ja jatkoi sieltä Argentiinan senaattiin.

Reutemann osallistui myös kahdesti Argentiinan MM-ralliin. Vuonna 1980 hän ajoi Fiat Abarthilla kolmanneksi 46 minuuttia kärjestä jääneenä. Vuonna 1985 hän ajoi niin ikään kolmanneksi B-ryhmän Peugeot 205:lla. Reutemannin lisäksi vain Kimi Räikkönen ja Robert Kubica ovat onnistuneet sijoittumaan pisteille sekä Formula 1 -sarjassa että rallin MM-sarjassa. Räikkönen sijoittui kahdeksanneksi vuoden 2010 Jordanian rallissa. Kubica liittyi joukkoon Sardinian rallissa 2013. *lähde?*

Reutemann vuonna 1974 Brands Hatchissa ajetussa F1:n MM-sarjan ulkopuolisessa Race of Championsissa.
Toukokuussa 2021 uutisoitiin Reutemanin joutuneen hoidettavaksi teho-osastolle sisäisen verenvuodon vuoksi.

Lähteet
-------

1. 1 2 3 4 5  Tremayne, David: Carlos Reutemann – an enigmatic genius remembered in words and video *F1 News*.  8.7.2021. Formula One World Championship Limited. Viitattu 28.12.2022. (englanniksi)
2. ↑  Ex-F1 racer Carlos Reutemann dies aged 79 *www.autosport.com*. Viitattu 7.7.2021. (englanniksi)
3. ↑  STATS F1: Statistics Nations - Wins - By driver - Argentina • STATS F1 *www.statsf1.com*. Viitattu 12.8.2017. (englanniksi)
4. ↑  Carlos REUTEMANN - Involvement Non World Championship • STATS F1 *www.statsf1.com*. Viitattu 5.9.2022.
5. ↑  12-time Grand Prix winner Carlos Reutemann passes away aged 79 *Formula1.com*.  7.7.2021. Formula One World Championship Limited. Viitattu 28.12.2022. (englanniksi)
6. ↑  Carlos Reutemann, senator and former Formula 1 driver, dies aged 79 *News*.  7.7.2021. Buenos Aires Times. Viitattu 8.7.2021. (englanniksi)
7. ↑  Shacki: Carlos Alberto Reutemann - rally profile eWRC-results.com *eWRC-results.com*. Viitattu 8.5.2021. (englanniksi)
8. ↑  Taipale, Juuso: F1-legenda Carlos Reutemann on kuollut – selittämätön mysteeri tuhosi komean uran kruunauksen *Iltalehti*.  7.7.2021. Viitattu 8.7.2021.
9. ↑  Kimi teki historiaa ottamalla MM-pisteitä *Iltalehti*.  3.4.2010. Alma Media Oyj. Viitattu 4.4.2010.
10. ↑  F1-legenda sairaalassa tehohoidossa *www.iltalehti.fi*. Viitattu 8.5.2021.

Aiheesta muualla
----------------

* Kuvia tai muita tiedostoja aiheesta **Carlos Reutemann** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Argentiina
* Katalonia
* Saksa
* Yhdysvallat

 |

 |